Салман ибн Ӏабдул-Ӏазиз Аль СаӀуд

**Салман ибн Ӏабдул-Ӏазиз ибн Ӏабдуррахьман Аль СаӀуд** ( ; вина 1935 шеран 31 декабрехь, Рияд, СаӀудийн Ӏаьрбийчоь) — иза СаӀудийн Ӏаьрбийчоьнан ворхӀалгӀа паччахь а, СаӀудийн династин куьйгалхо а, Дезачу Шина Маьждиган гӀуллакххо а ву. 2015 шеран 23 январехь паччахь хӀоьттина шен ваша ӀабдуллахӀ паччахь дӀакхелхиначул тӀаьхьа.

Салман — иза СаӀудийн Ӏаьрбийчоьнан хьалхарчу паччахьан Ӏабдул-Ӏазизан кӀант ву, ФахӀд паччахьан уггар тешаме хьехамча вара иза, СултӀан принцан уггар уллера ваша а вара иза. Паччахь хилле иза оборонан министр а (2011—2015), Риядан провинцин губернатор а вара (1963—2011).

## Биографи

### Жима волуш
Ӏабдул-Ӏазизан воӀ Салман вина 1935-чу шеран 31 декабрехь, Риядехь, СаӀудийчохь, Ӏабдул-Ӏазизан 25-гӀа кӀант хилла иза, цуьнан нана йара Хьассат ас-Судайри. Дуьххьарлера образовани йаьккхина цо Принцийн школехь, Риядехь. Дин а, вайн заманан Ӏилма а Ӏамийна Салмана.

Салман принцан 18-шо кхаьчча, цуьнан дас Ӏабдул-Ӏазиза, 1953-чу шеран мартехь иза шен векал а, Риядан эмир (мэр) а хаьржина. ТӀаьхьо, цуьнан вашас СаӀуд паччахьа, министран чинехь, иза Риядан мэр (куьйгалхо) хаьржина. Салман отставке вахна 1960-чу шеран декабрехь.

### Риядан губернатор
1963-чу шеран февралехь, Риядан провинцин губернатор хилла Салман. Оцу хенахь 48-шо хилла цунна, 2011-чу шаре кхаччалц губернаторан болх бина цо.

### Оборонан министр

2011-чу шеран ноябрехь, Салман принц оборонан министр хаьржина, шен вешина СултӀанан метта, ткъа Риядан хаьржина губернатор СаттӀам принц вара. Иштта Советан къоман кхерамзаллин дӀахӀоттаман чувахана Салман. 2012-чу шеран апрелехь иза хьажа вахана Цхьаьнатоьхна Штаташ а, Йоккха Британи а йолчу, цигахь АЦШ-н президентца Барак Обамаца цхьаьнакхетта.

### Паччахь а, Шина Маьждиган гӀуллакххо а
СаӀудийчоьнан верасан принц а волуш, 2015-чу шеран 23 январехь, СаӀудийн Ӏаьрбийчоьнан паччахь а, Шина Маьждиган гӀуллакххо а хилла Салман бин Ӏабдул-Ӏазиз, шен цхьана цӀийнах волу ваша ӀабдуллахӀ паччахь кхелхина чул тӀаьхьа. Иштта Салманан ваша Мукърин хаьржинера верасан принц а, премьер-министран когаметтаниг а. Цул тӀаьхьа верасан принц хаьржира Салманан вешин кӀант Мухьаммад бин Найиф.

## Шен дахар
Салман бин Ӏабдул-Ӏазиз кхузза зуда йалийна ву. Цуьнан хьалхара зуда хилла СултӀанат бинт Турки ас-Судайри, 71-шо долуш кхелхина иза 2011-чу шарахь. Иза Салманан ненавешин йоӀ йара, Турки бин Ахьмад ас-Судайрин, Асир провинцин хинволчу губернаторех цхьаъ хилла Турки бин Ахьмад.

Цуьнан шолгӀа зуда Сарат бинт Файсал йу, цо вина кӀант СаӀуд принц ву. КхоалгӀа зуда йу ФахӀдат бинт Фалахь, цуьнан берш ду: Мухьаммад принц, Турки принц, Халид принц, Найиф принц, Бандар принц а, Ракан принц а. Салманан воккхах волу кӀант ФахӀд велла хилла дог лазадаьлла 2001-чу шарахь. Цуьнан кхин кӀант Ахьмад иштта дог галдаьлла велла 2002-чу шарахь. Цуьнан кӀант СултӀан ву дуьххьара космосе вахана бусалба стаг а, дуьххьара вахана Ӏаьрбо а. Цуьнан кӀант Ӏабдул-Ӏазиз 1995-чу шарахь, нефтан министран когаметтаниг хилла.

2013-чу шеран февралехь цуьнан кӀант Турки Saudi Research and Marketing Group олучу компанин председатель хилла, цуьнан воккхах волчу вешица Файсалца хийцина иза.

2010-чу шеран августехь АЦШ-хь Салманан букъсуьртан операци йина. Цо инсульт лайна, цуьнан аьрру куьг аьтту куьйгал чӀогӀа вон лозуш дара. Цхьаболчара дуьйцу, цунна Альцгеймеран лазарх зен хилла бохуш.

## Къуръанан конкурс
2015-чу шарахь СаӀудийн Ӏаьрбийчура Джиддат шахьарахь дӀайаьхьира Сийлахь Къуръан дешеран дуьненайукъара бархӀалгӀа конкурс. Иза дӀайахьарна тӀехь верасалла деш вара СаӀудийн Ӏаьрбийчоьнан паччахь Салман бин Ӏабдул-Ӏазиз Аль-СаӀуд.

«Хьафизийн тоьлла школа» номинацехь, жюрин берриге а декъашхойн цхьабарт хуьлуш, хьалхара меттиг йелира Нохчийчуьрчу хьафизийн школашна. СовгӀаташ дӀадаларна леринчу даздаршкахь дакъалоцуш вара Джиддатан губернатор Амир Миш аль бин Маджид бин Ӏабдул-Ӏазиз а, ткъа иштта шуьйра бевзаш болу Ӏеламнах а. И деза совгӀат схьаийцира Нохчийн Республикин Куьйгалхочун Кадыров Рамзанан хьехамчас, «Некъ» телерадиокомпанин директора Адама Шахидова.

Хьафизаш кечбаран дуьненайукъарчу организацин генеральни секретара шайх ӀабдуллахӀ бин Басфара шен къамелехь лаккхара мах хадийра Нохчийчохь Къуръанан Ӏилма Ӏалашдарехь, кхиорехь, даржорехь беш болчу белхан. Цо къаьсттина билгалдаьккхира бусалба дин къоначарна Ӏамадайтарехь, хьафизаш кхиорехь Кадыров Рамзана лелош долу доккха маьӀна. Нохчийн хьафизийн школаш дуьненахь уггаре а тоьлла а, хаза а йу бохура цо.

Хьафизаш кечбаран дуьненайукъарчу организацин генеральни секретара конкурсехь дакъалоцуш хиллачеран а, хьешийн а тидам тӀебахийтира Нохчийн Республикин Куьйгалхочун ворхӀ бер — Ӏайшат, Хадижат, ХутӀмат, Табарик, Ахьмад, Ӏела, Адам — хьафизаш хиларна. И хаам цара кхаъ хиларца тӀе а ийцира. Царна бевзина бацара кхул хьалха шен чохь ворхӀ хьафиз волу доьзал.

## Тайпа



## Цуьнан доьзал

## СовгӀаташ
СаӀудийн Ӏарбийчоьнан совгӀаташ:

Кхечу пачхьалкхашкара совгӀаташ:

## Суьрташ

AM Spindelegger in Saudi Arabien (8466911257).jpg
Leon Panetta Middle East Trip April 2013 130423-D-BW835-917 (8697980868).jpg
Mrs. Laura Bush and President Bush are greeted by Saudi delegation members.jpg
Participants at the 2015 G20 Summit in Turkey.jpg
Prince Salman bin Abdulaziz.jpg
Salman bin Abd al-Aziz Al Saud in the Pentagon April 2012.jpg
Salman bin Abdulaziz.jpg
Salman bin Abdull aziz December 9, 2013.jpg
Secretary Clinton Poses With Saudi Arabian Defense Minister Salman (7072192719).jpg
Secretary Kerry Greets King Salman of Saudi Arabia.jpg
Secretary Kerry Introduces Saudi King Salman to Staff Before Bilateral Meeting in Riyadh (17376052026).jpg
Secretary Kerry Sits With Saudi King Salman Before Bilateral Meeting in Riyadh (17402045165).jpg
Secretary Kerry Sits With Saudi King Salman Before Bilateral Meeting in Washington (21130096102).jpg
Secretary Kerry Sits With Saudi King Salman, Foreign Minister al-Jubeir Before Bilateral Meeting in Washington (21148062001).jpg
Secretary Kerry, Charge Lenderking Sit With Saudi King Salman Before Bilateral Meeting in Riyadh (16779506244).jpg
Secretary of Defense Chuck Hagel meets with Crown Prince and Minister of Defense Salman bin Abdulaziz al Saud in Riyadh, Saudi Arabia, April 23, 2013 (Pic 2).jpg
Secretary of Defense Chuck Hagel shakes hands with Crown Prince and Minister of Defense Salman bin Abdulaziz al Saud before a meeting in Riyadh, Saudi Arabia, on April 23, 2013 130423-D-BW835-939.jpg
Secretary of Defense Chuck Hagel walks with Crown Prince and Minister of Defense Salman bin Abdulaziz al Saud, to a meeting in Riyadh, Saudi Arabia, April 23, 2013.jpg
U.S. Army Gen. Martin E. Dempsey, chairman of the Joint Chiefs of Staff, meets with Saudi Crown Prince Salman bin Abdulaziz Al Saud at the Royal Court in Jeddah, Saudi Arabia, June 2, 2014 140602-D-VO565-008a.jpg
U.S. Defense Secretary Chuck Hagel shakes hands with Saudi Crown Prince Salman bin Abdulaziz Al Saud, who also serves as first deputy prime minister and defense minister, before a meeting in Jeddah, Saudi Arabi 140513-D-BW835-185.jpg


## Билгалдахарш

## Хьажоргаш
* Shifting Sands and the Gulf" on Sulayman's transition as King 
* King Salman Royal Profile" by Royal Families of the World 

Категори:СаӀудийн Ӏаьрбийчоьнан паччахьаш
Категори:СаӀудийн Ӏаьрбийчоь
Категори:СаӀудийчоьнан политикаш